Ιβάν Στρίνιτς

Ο Ιβάν Στρίνιτς (Ivan Strinić, 17 Ιουλίου 1987) είναι Κροάτης ποδοσφαιριστής ο οποίος αγωνίζεται ως αριστερός αμυντικός και τώρα είναι ελεύθερος συμβολαίου, ενώ έχει αγωνιστεί με την εθνική Κροατίας.

Αν και ξεκίνησε από τα τμήματα υποδομής της Χάιντουκ Σπλιτ, το επαγγελματικό του ντεμπούτο έγινε με την Λε Μαν Β, ενώ αργότερα αποκτήθηκε από την Χρβάρτσκι Ντραγκόβολιατς, πρωτού αποκτηθεί ξανά από την Χάιντουκ Σπλιτ. Το 2011 υπέγραψε συμβόλαιο με τη Ντνίπρο για τέσσερα εκατομμύρια ευρώ. Το 2015 επέλεξε να μην ανανεώσει το συμβόλαιό του και αποκτήθηκε από την Νάπολι για δύο χρόνια και έπειτα από τη Σαμπντόρια και τέλος τη Μίλαν, όπου και οι δύο πλευρές συμφώνησαν τη λήξη του συμβολαίου τον Αύγουστο του 2019. Το 2018 διαγνώστηκε με καρδιακό πρόβλημα και όταν αυτό αντιμετωπίστηκε δεν ήταν πλέον σε φόρμα, με αποτέλεσμα να σταματήσει να αγωνίζεται επαγγελματικά.

Πραγματοποίησε το ντεμπούτο του με την εθνική ομάδα το 2010 και συμμετείχε στο Euro 2012, αλλά έχασε αυτό του 2016 λόγω τραυματισμού. Επιλέχθηκε επίσης να εκπροσωπήσει την Κροατία στο Μουντιάλ 2018, φτάνοντας μέχρι τον τελικό, με τον Στρίνιτς να αγωνίζεται βασικός στα περισσότερα παιχνίδια.

Παραπομπές 

Κροάτες ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Κροατίας
Ποδοσφαιριστές Λε Μαν ΦΚ
Ποδοσφαιριστές ΝΚ Χρβάρτσκι Ντραγκόβολιατς
Ποδοσφαιριστές Χάιντουκ Σπλιτ
Ποδοσφαιριστές ΦΚ Ντνίπρο Ντνιπροπετρόφσκ
Ποδοσφαιριστές ΣΣΚ Νάπολι
Ποδοσφαιριστές ΟΚ Σαμπντόρια
Ποδοσφαιριστές ΑΚ Μίλαν
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Παγκοσμίου Κυπέλλου 2018